LI u MATRIĊI Giorgio Preca twieled il-Belt Valletta fil-25 ta' Ġunju tal-1909, iben Francesco u Maria nee' Bugeja. Kien beda jmur l-iskola tal-arti fi Strada Forni l-Belt u l-ewwel għalliema tiegħu kienu l-aħwa Edward u Robert Caruana Dingli li kienu jmexxu dik l-iskola. Fl-1932 Giorgio Preca ġie mogħti borża ta' studju biex imur jistudja Ruma fl-Accademia di Belle Arti fejn studja taħt professuri famużi. Hu lesta l-istudji tiegħu f'sentejn flok erba, kif kien mistenni, u dejjem kien l-ewwel fil-kors. Hu ġie lura Malta fis- sajf tal-1935 iżda reġa' mar lura Ruma fix-xitwa tal- 1936. Kif faqqgħet it-tieni gwerra dinjija, Giogio Preca kellu jiġi lura Malta iżda kif spiċċat il-gwerra mar lura Ruma, fejn kien jgħallem fil-British Academv ta' Ruma fejn iżżewweġ u kellu t-tfal u baqa' hemmhekk għomru kollu ħlief għal xi żjarat l hawn u lhemm. Giorgio Preca ħadem diversi xogħlijiet sagri u ħalla diversi opri fil-knisja arċipretali u matriċi ta' Stella Maris f'tas-Sliema. Forsi l-iktar waħda mportanti kienet ' il-Kruċifissjoni' li kienet ikkommissjonata biex tieħu l-post tal-Kruċifissjoni li kien hemm qabel fil-kappella tad-Duluri li kienet xogħol ta' Giuseppe Cali' u li kienet ġiet distrutta fl-attakk mill-ajru mill-iStukas Tedeski fl-1 ta' Marzu tal- 1942. Dan ix-xogħol deher għall-ewwel darba fil- pubbliku fl-1948. Ftit taż-zmien wara din il-pittura ġiet mwarrba u kellha ssib dar ġdida fil-kappella tal- Madonna tal-Ħniena ta' Bir-id-Deheb. Il-kwadru tal-Kruċifissjoni hu meqjus bħala l-aqwa xogħol tal-Pittur George Preca u ġie rregalat lill-kappella ta' Bir id-Deheb mill-imħallef Vincent Camilleri u s-sinjura tiegħu. Ix-xogħol ta' Preca fil-parroċċa tagħna beda f'Mejju tal-1943. Fost ix-xogħolijiet kompjuti minn Preca kif spiċċat il gwerra hemm ir-restawr tal-pittura ta' San Ġużepp ta' Lazzaro Pisani, il-pittura tal- . Madonna tal-Karmnu ta' Azzopardi Preziosi, u l-pittura ta' Lorenzo Farrugia fis-sagristija l-kbira, benefattur ewlieni tal-parroċċa. Għandna wkoll pittura ta' Preca oriġinali ta' għamla ovali ta' Sant'Antnin li kienet imqiegħda bħala sottoquadro fuq l-artal tar-Rużarju u li issa qiegħda fil-mużew tal-parroċċa flimkien ma' pittura ovali oħra pariġġ ta' Sant'Anna u l-Madonna. Dan ix-xogħol kollu sar matul sentejn. Kwadru tal-Kruċifissjoni li llum jinsab fil-kappella ta' Bir id- Deheb iddedikata lil Madonna tal-Ħniena Mill-1945 'l quddiem Preca għamel ir-restawr tal- kwadru titolari li kien miġjub mill-knisja ta' Porto Salvo fil-Belt Valletta. Dan il-kwadru kellu ħsarat kbar b'riżultat tal-attakk tal-għadu, speċjalment il- bdil tal-parti ta' fuq tal-pittura li tinkludi il-wiċċ tal-Madonna u anġlu wieħed, li kienet nieqsa għal kollox. Dan ix-xogħol dam sejjer sena u nofs. Fl- 1946 saret 'il-Kruċifissjoni' għalkemm għaddew diversi snin qabel ma tqiegħdet f'postha. Fil-1948 Giorgio Preca beda r-restawr tal-apside tal-Cali' li ġarrbet ħsarat kbar fil-gwerra. F'dan iż-żmien ħallilna wkoll xbieha sabiħa ta' San Ġuda Taddeo li Kwadru ta San Ġuda Taddeo li jinsab fis-sagristija biswit il- kappellun tad-Duluri u li hu mhux biss iffirmat imma jġib ukoll l-annu 1950 saret fl-1950 kif tindika s-sena flimkien mal-firma fuq l-istess kwadru. Ix-xogħol ta' dan l-artist fil- parroċċa flimkien ma' mgħallmin ta' snajja oħra bħal mastrudaxxi, marmisti, vetristi, u oħrajn jagħti ideja tal-ħsarat kbar li ġarrbet il-knisja fil-gwerra. Giorgio Preca ġie għall-aħħar darba Malta fl-1977. Hu miet fit-3 ta' Marzu 1984 f'Ruma. Tagħrif Miġbur minn Il Delfino Anno XV n.81 mill- Arkivju tal-Parroċċa Arċipretali u Matriċi ta' Stella Maris u WWW.kappellimaltin.com